Ardeotis

se inndeling!

Ardeotis er en slekt som består av fire meget store, terrestriske arter av fugler i trappefamilien (Otididae). Familien inngår videre som eneste familie i ordenen trappefugler (Otidiformes).

Biologi 
Trappene i denne slekten er spesielt storvokste fugler med lang hals, vertikal ovalformet kropp og lange kraftige undre ekstremiteter med føtter utrustet med kun tre korte framovervendte tær. Fjærdrakten har kryptisk mønster i brunt, sort og lysere grått, en kort bakovervendt fjærkam i bakhodet, brusefjær langs hele halsen, og en stjert som kan reises og spres ut i vifteform.

Hannene blir betydelig større enn hunnene (omkring tre ganger så tunge og cirka  høyere) og måler normalt omkring , men enkelte koritrapper (A. kori) kan bli opp mot  høye og veie opp til  eller mer. Det gjør denne arten til verdens tyngste flygedyktige fugl.

Alle fire artene er flygedyktige, men fuglene opptrer i all hovedsak terrestrisk. Artene trives på åpen tørr savanne, flatt gressland og på sparsomt bevokst krattland, men de er av og til også å finne på kultivert mark, i kantsonen av sumpområder og i halvørken med mer.

To av de fire artene er i hovedsak utbredt i Afrika, selv om den ene av dem også har en begrenset utbredelse langs sørvestkysten av Den arabiske halvøy. Én art er i hovedsak utbredt i India og såvidt i det sørøstlige Pakistan. Den siste av artene er i hovedsak utbredt i Australia og i lavlandet i det sør-sentrale Ny-Guinea.

Inndeling 
Inndelingen følger Birds of the World og er i henhold til Winkler, Billerman & Lovette (2020). Norske navn på artene følger Norsk navnekomité for fugl (NNKF) og er i henhold til Syvertsen et al. (2008, 2017).

 Otidiformes, trappefugler
 Otididae, trappefamilien, 9 slekter, 26 arter
 Otis, monotypisk
 Ardeotis, 4 arter
 A. arabs, arabertrappe
 A. kori, koritrappe
 A. nigriceps, maharajatrappe (monotypisk)
 A. australis, australtrappe (monotypisk)
 Chlamydotis, 2 arter
 Neotis, 4 arter
 Eupodotis, 10 arter
 Lissotis, 2 arter
 Houbaropsis, monotypisk
 Sypheotides, monotypisk
 Tetrax, monotypisk

Referanser

Eksterne lenker 
 

Trappefugler